CELEX: 62017TN0191
Language: ro
Date: 2017-03-27 00:00:00
Title: Cauza T-191/17: Acțiune introdusă la 27 martie 2017 – Boehringer Ingelheim International/Comisia

6.6.2017   
            
            
               RO
            
            
               Jurnalul Oficial al Uniunii Europene
            
            
               C 178/27
            
         Acțiune introdusă la 27 martie 2017 – Boehringer Ingelheim International/Comisia
   (Cauza T-191/17)
   (2017/C 178/40)
   Limba de procedură: engleza
   
      Părțile
   
   
      Reclamantă: Boehringer Ingelheim International GmbH (Ingelheim am Rhein, Germania) (reprezentant: C. Schoonderbeek, avocat)
   
      Pârâtă: Comisia Europeană
   
      Concluziile
   
   Reclamantul solicită Tribunalului:
   
               —
            
            
               anularea Deciziei de punere în aplicare C(2017)379 (final) a Comisiei din 19 ianuarie 2017;
            
         
               —
            
            
               declararea faptului că efectele acestei decizii de punere în aplicare a Comisiei rămân în vigoare până la adoptarea unei noi decizii de către Comisia Europeană și
            
         
               —
            
            
               obligarea Comisiei Europene la plata propriilor cheltuieli de judecată și a celor efectuate de reclamantă.
            
         
      Motivele și principalele argumente
   
   În susținerea acțiunii, reclamanta invocă două motive.
   
               1.
            
            
               Primul motiv, întemeiat pe faptul că Decizia de punere în aplicare C(2017)379 (final) a Comisiei din 19 ianuarie 2017 constituie o încălcare a articolului 12 alineatul (1) din Regulamentul (CE) nr. 726/2004 coroborat cu articolul 11 din Directiva 2001/83/CE și cu Instrucțiunile pentru solicitanți.
            
         
               2.
            
            
               Al doilea motiv, întemeiat pe faptul că Decizia Comisiei din 19 ianuarie 2017 nu este conformă cu dispozițiile, liniile directoare și practicile relevante aplicate în alte cazuri și constituie, prin urmare, o încălcare a principiilor egalității de tratament și nediscriminării și are ca efect o denaturare a condițiilor de concurență echitabile.